Diari Oficial de la Generalitat Valenciana


Sumari del DOGV 3932, del 05-02-2001 (2001/947)

ORDRE de 31 de gener de 2001, de la Conselleria d'Agricultura, Pesca i Alimentació, per la qual s'estableix un nou termini per a acollir-se a les ajudes previstes en l'Ordre de 20 de novembre de 2000, per a pal·liar els danys en explotacions agràries produïts per les pluges torrencials del mes d'octubre de 2000 en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/947


Data del document
:   31-01-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * inundació
    * condicions atmosfèriques
    * suport econòmic
    * ajuda a l'agricultura
    * ajuda pública

ORDRE de 31 de gener de 2001, de la Conselleria d'Agricultura, Pesca i Alimentació, per la qual s'estableix un nou termini per a acollir-se a les ajudes previstes en l'Ordre de 20 de novembre de 2000, per a pal·liar els danys en explotacions agràries produïts per les pluges torrencials del mes d'octubre de 2000 en la Comunitat Valenciana. [2001/X947]
  
A causa de les intenses pluges caigudes durant el mes d'octubre de 2000 en àmplies zones de la Comunitat Valenciana, el Govern Valencià va establir una sèrie de mesures de suport als afectats per aquesta contingència a través del Decret 164/2000, de 31 d'octubre. L'Ordre de 20 de novembre de 2000, de la Conselleria d'Agricultura, Pesca i Alimentació, en desplegament del decret esmentat, estableix ajudes per a pal·liar els danys en explotacions agràries situades en el territori de la Comunitat Valenciana, les quals s'han vist afectades per les fortes pluges caigudes durant el mes d'octubre de 2000, i estableix el termini d'un mes per a presentar sol·licituds d'ajuda, termini que es va ampliar mitjançant l'Ordre de 22 de desembre de 2000.
  
L'Ordre de 16 de gener de 2001, de la Conselleria de Justícia i Administracions Públiques (DOGV núm. 3.926, de 26.01.2001), amplia la relació de municipis de l'annex de l'Ordre d'1 de desembre de 2000, de la Conselleria de Justícia i Administracions Públiques, per la qual es determinen els municipis afectats pel Decret 164/2000. Com a conseqüència d'açò, és necessari, perquè puguen acollir-se al règim d'ajudes per a pal·liar els danys en explotacions agrícoles produïts per les pluges torrencials del mes d'octubre de 2000 en la Comunitat Valenciana els municipis que han estat objecte d'ampliació per l'Ordre de 16 de gener de 2001, establir un nou termini de presentació de sol·licituds,
  
ORDENE
  
Article únic
  
S'estableix un nou termini per a la sol·licitud de les ajudes establides en l'Ordre de 20 de novembre de 2000, de la Conselleria d'Agricultura, Pesca i Alimentació, per als titulars d'explotacions agràries i entitats dedicades a l'ús de les xarxes de rec ubicades en els termes municipals indicats en l'Ordre de 16 de gener de 2001, de la Conselleria de Justícia i Administracions Públiques. Aquest nou termini serà d'un mes.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 31 de gener de 2001
  
La consellera d'Agricultura, Pesca i Alimentació,